Какво представляват?
Думата „**филъри**“ произлиза от английски език „fill”, което означава в буквален превод „запълвам“. Технически погледано, точно това е и основната функция на дермалните филъри. Те се поставят за запълване на вдлъбнатини в кожата, появили се в следствие на намаляване на подкожната мазнина в кожата при стареене, както и след дерматологични проблеми, оставили видими следи след себе си. Най-общо казано, филърите придават обем на места, в които той вече липсва, а ефектът от това са от минимални до дълбоки участъци с вдлъбната кожа. На практика обаче дават много повече от това да запълнят тези участъци. Като краен резултат с поставянето на дермалните филъри се постига цялостно озаряване и подобряване на лицето.